b'\n_START_ARTICLE_\nPaulius Slav\xc4\x97nas\n_START_PARAGRAPH_\nPaulius Slav\xc4\x97nas (1901 m. liepos 21 d. Maskvoje \xe2\x80\x93 1991 m. vasario 24 d. Vilniuje) \xe2\x80\x93 Lietuvos astronomas, matematikas, akademikas, Lietuvos mokslo istorikas.\n_START_SECTION_\nBiografija\n_START_PARAGRAPH_\n1925 m. baig\xc4\x97 Lietuvos universitet\xc4\x85, 1928 m. baig\xc4\x97 JAV Jeilio universiteto doktorant\xc5\xabr\xc4\x85. 1945 m. fizikos ir matematikos moksl\xc5\xb3 daktaras, 1966 m. Tarptautin\xc4\x97s moksl\xc5\xb3 istorijos akademijos narys korespondentas, 1968 m. LTSR moksl\xc5\xb3 akademijos akademikas. 1959 m. LTSR nusipeln\xc4\x99s mokslo veik\xc4\x97jas._NEWLINE_1930\xe2\x80\x931941 m. Vytauto Did\xc5\xbeiojo universiteto d\xc4\x97stytojas, profesorius, vokie\xc4\x8di\xc5\xb3 okupacijos metais atleistas, nes 1933\xe2\x80\x931936 m. dalyvavo steigiant Did\xc5\xbeiosios ir Ma\xc5\xbeosios Lietuvos kult\xc5\xabrinio bendradarbiavimo s\xc4\x85jung\xc4\x85, 1936\xe2\x80\x931939 m. \xc5\xa1ios organizacijos, pavadintos Lietuvos Vakar\xc5\xb3 s\xc4\x85junga pirmininkas._NEWLINE_1944 m. Vilniaus universiteto profesorius, 1944\xe2\x80\x931952 m. ir 1956\xe2\x80\x931969 m. astronomijos katedros ir observatorijos ved\xc4\x97jas. 1949\xe2\x80\x931953 m. LTSR moksl\xc5\xb3 akademijos prezidiumo mokslinis sekretorius, 1954\xe2\x80\x931971 m. TSRS moksl\xc5\xb3 akademijos astronom\xc5\xb3 tarybos narys. 1950 m. Gamtos moksl\xc5\xb3 ir technikos istorijos komisijos prie Lietuvos moksl\xc5\xb3 akademijos prezidiumo pirmininkas. Kartu su kitais 1958 m. inicijavo Baltijos mokslo istorik\xc5\xb3 konferencij\xc4\x85. 1959\xe2\x80\x931971 m. \xe2\x80\x9eMa\xc5\xbeosios lietuvi\xc5\xa1kosios tarybin\xc4\x97s enciklopedijos\xe2\x80\x9c vyriausiojo redaktoriaus pavaduotojas. 1960\xe2\x80\x931968 m. leidinio \xe2\x80\x9eVilniaus astronomijos observatorijos biuletenis\xe2\x80\x9c redaktorius. 1960 m. jo r\xc5\xabpes\xc4\x8diu Gamtos ir technikos istorijos komisija prad\xc4\x97jo leisti t\xc4\x99stin\xc4\xaf leidin\xc4\xaf \xe2\x80\x9eI\xc5\xa1 moksl\xc5\xb3 istorijos Lietuvoje". 1950\xe2\x80\x931987 vadovavo Lietuvos mokslo istorik\xc5\xb3 ir filosof\xc5\xb3 bendrijai.'